Martelange

Martelange (Lëtzebuergesch: Maartel; Däitsch: Martelingen; Wallounesch: Måtlindje, MartlindjeLokal zu Fauvillers (Michel Francard, Dictionnaire des parlers wallons du pays de Bastogne, De Boeck-Wesmael, Bruxelles, 1994, ISBN 2-8041-1957-2, a « Martlindje »)) ass eng Gemeng an Uertschaft an der belscher Provënz Lëtzebuerg.

Maartel läit op der Sauer, direkt op der Grenz mat Lëtzebuerg.

Op annerhallwem Kilometer mécht d'N4, déi vu Bréissel op Arel geet, d'Grenz mat Lëtzebuerg. Dat huet mat sech bruecht, datt op der ganzer Längt, op der Lëtzebuerger Säit, zu Roumecht, eng Bensinnsstatioun un där aner ass.

D'Nationale 4 gehéiert tëscht der Grenz um Rosenberg a Baaschtnech zu der Voie de la Liberté.

 D'Camionsexplosioun 1967 

Den 21. August 1967, op Kiermesméinden, hat e franséische Camion, deen aus Richtung Baaschtnech koum an dee 47.000 Liter Flësseggas (Propylen) gelueden hat, mëttes um zéng op zwielef, wéi d'Leit aus der Kierch komm sinn, d'Kéier matzen an der Uertschaft verpasst, ass an d'Mauer vun der Sauerbréck gerannt an doropshin explodéiert. 22 Doudesaffer waren ze bekloen an eng Rëtsch Haiser si komplett verbrannt.

 Monumenter an Natur 
Zu Maartel stinn ënner Naturschutz respektiv ënner Monumentschutz (an der Belsch Biens classés):

 Zu Maartel selwer:
 de Wäschbuer an der Groussstrooss (klasséiert den 20/10/1980)
 d'Louheck op der Gewan in der Wolsch (klasséiert den 21/06/1977) 
 Zu Gréimel
 D'Kapell vum Hl. Jousef (klasséiert den 09/12/1991).
Krichsmonumenter
 Riets laanscht d'Nationale 4 am Stouss a Richtung Baaschtnech d'Monument vun de Chasseurs Ardennais
 Lénks laanscht d'Strooss e bësselche méi héich d'Fansousemonument
 Um Lieu-dit Haardt d'Monument fir 4 Chasseurs Ardennais

 Um Spaweck 

 Websäit vun der Gemeng
 D'Katastroph vun 1967 mat ville Fotoen

Kategorie:Uertschaften an der Provënz Lëtzebuerg
Kategorie:Gemengen an der Provënz Lëtzebuerg
Kategorie:Areler Land
Kategorie:Uertschaften op der Voie de la Liberté

Kategorie:Uertschaften op der Grénger Strooss Äifel-Ardennen